b'\n_START_ARTICLE_\nHildebert II.\n_START_SECTION_\nOtro\xc5\xa1tvo\n_START_PARAGRAPH_\nPo o\xc4\x8detovem umoru leta 575 je eden od o\xc4\x8detovih zvestih plemi\xc4\x8dev Gundoald Hildeberta odpeljal iz Pariza v avstrazijsko prestolnico Metz, kjer so ga priznali za svojega vladarja, \xc4\x8deprav je bil sta komaj pet let. Do njegove polnoletnosti so se oblast prepirali njegova mati Brunhilda in frankovski plemi\xc4\x8di._NEWLINE_Kralj Pariza Hilperik I. in burgundski kralj Guntram sta posku\xc5\xa1ala z njim skleniti zavezni\xc5\xa1tvo in mu v zameno ponujala posinovljenje. Ker je bil Guntram vladar polovice Marseillea, je Provansa postala sredi\xc5\xa1\xc4\x8de krakotrajnega spora med njima._NEWLINE_Guntram je sklenil zavezni\xc5\xa1tvo z rektorjem (guvernerjem) Provanse Dinamijem Provansalskim, ki je nagovarjal kanonike \xc5\xa1kofije Uz\xc3\xa8s, da bi namesto \xc5\xbee izvoljenega \xc5\xa1kofa in nekdanjega guvernerja Provanse Jovina za \xc5\xa1kofa izvolili diakona Marcela. Jovina in marsejskega \xc5\xa1kofa Teodora je na potovanju na Hildebertov dvor Guntram aretiral, Dinamij pa je medtem prepre\xc4\x8dil, da bi Gundulf, vojvoda iz pomembne senatorske dru\xc5\xbeine in nekdanji Hildebertov domestik, v Hildebertovem imenu vstopil v Marseille. Dinamij je moral nazadnje popustiti in Hildebert ga je leta 585 zamenjal z guvernerjem Niketijem. Po Niketijevem uporu je Hildebert 28. novembra 587 za guvernerja Provanse ponovno imenoval Dinamija.\n_START_SECTION_\nNaslednik, kralj in vojskovodja\n_START_PARAGRAPH_\nPo Hilperikovem umoru leta 584 in nevarnosti, ki je grozila Frankovskemu kraljestvu po Grundoaldovem vojnem pohodu leta 585, se je Hildebert popolnoma prepustil Guntramu. Po Andelotskem sporazumu, podpisanem leta 587, so Hildeberta priznali za Guntramovega naslednika. S stri\xc4\x8devo pomo\xc4\x8djo je zatrl upore plemstva in uspel zasesti grad Wo\xc3\xabwre. Sledilo je ve\xc4\x8d poskusov umora, ki jih je zasnovala Hilperikova vdova Fredegunda, da bi Guntramovo kraljestvo dobil njen sin Klotar II.. Po Guntramovi smrti leta 592 je Hildebert priklju\xc4\x8dil Burgundsko kraljestvo. Posku\xc5\xa1al je zasesti tudi Klotarjevo kraljestvo in postati edini vladar Frankov, vendar je leta 595 umrl._NEWLINE_Hildebert II. je vzdr\xc5\xbeeval stike z Bizantinskim cesarstvom in se je v korist cesarja Mavricija ve\xc4\x8dkrat s skromnimi uspehi vojskoval proti Langobardom v Italiji.\n_START_SECTION_\nDru\xc5\xbeina\n_START_PARAGRAPH_\nHildebert II. je imel dva sinova. Starej\xc5\xa1i sin Teodebert II. je nasledil Avstrazijo s prestolnico Metz, mlaj\xc5\xa1i Teoderik II. pa je nekdanje Guntramovo kraljestvo Burgundijo s prestolnico v Orl\xc3\xa9ansu.'